नई दिल्ली। नीति आयोग के उपाध्यक्ष राजीव कुमार ने नोटबंदी और एनपीए पर बड़ा बयान दिया है। उन्होंने कहा है कि विकास दर में गिरावट नोटबंदी के कारण नहीं आई। इसके मूल में एनपीए समस्या है। राजीव कुमार ने इसके लिए पूर्ववर्ती यूपीए सरकार और आरबीआई के पूर्व गवर्नर रघुराम राजन की नीतियों को उत्तरदायी ठहराया है। उन्होंने नोटबंदी के कारण विकास दर में गिरावट के आरोपों का खंडन किया और कहा कि इसका कोई प्रमाण नहीं है जो नोटबंदी और विकास दर में गिरावट के ​बीच कोई संबंध बताए।